ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL
HOTĂRÂRE
-privind aprobarea Devizului General actualizat estimat al obiectivului de investiţii   „Modernizare și extindere Stație de epurare oraș Boldești-Scăeni”

Având în vedere:
- referatul de aprobare înregistrat sub nr. 23312/18.12.2023, prin care primarul oraşului propune aprobarea Devizului General actualizat estimat al obiectivului de investiţii „Modernizare și extindere Stație de epurare oraș Boldești-Scăeni”;
-  raportul de specialitate întocmit de compartimentul de resort, înregistrat sub nr.23313/18.12.2023;
- Hotărârea Consiliului Local nr. 107/27.06.2022 privind aprobarea indicatorilor tehnico-economici actualizaţi ai obiectivului de investiţii „Modernizare si extindere Stație de epurare oraș Boldești-Scăeni”;
- dispoziţiile art. 10 alin. 4 din Hotărârea Guvernului 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice;
- avizul secretarului general, înregistrat sub nr.23314/18.12.2023;
- avizul  comisiei de specialitate nr. 1 – pentru dezvoltarea economico-socială şi de mediu, cooperarea interinstituţională pe plan intern şi extern;
În temeiul prevederilor art. 129 alin. (2), lit. „b” şi alin. (4), lit. „d”, 139 alin. (1) şi ale art. 196 alin. (1) lit. „a” din O.U.G. nr. 57/2019 privind Codul administrativ,

	Consiliul Local al oraşului Boldeşti-Scăeni, întrunit în şedinţa publică ordinară din data de 19.12.2023, adoptă prezenta hotărâre:

Art.1. Se aprobă Devizul General actualizat estimat al obiectivului de investiţii „Modernizare și extindere Stație de epurare oraș Boldești-Scăeni”,  conform anexei care face parte integrantă din prezenta hotărâre.
Art.2. Prezenta hotărâre modifică corespunzător Hotărârea Consiliului Local nr. 107/27.06.2022 .
Art.3. Prezenta hotărâre se comunică Serviciului buget, finanţe, contabilitate, impozite şi taxe, resurse umane şi salarizare şi Serviciului patrimoniu local şi monitorizare servicii publice şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.

                PREŞEDINTE DE ŞEDINŢĂ,                                        
                  CĂRPUȘOR SANDA                                                                                               
                                                                                     CONTRASEMNEAZĂ
                                                                                     SECRETAR GENERAL,
                                                                                    TUDOR FLORINA-NELI

 R O M Â N I A
               JUDEŢUL  PRAHOVA
               ORAŞUL BOLDEŞTI - SCĂENI        
               CONSILIUL  LOCAL
   NR. 23314/18.12.2023


A  V  I  Z
===========
- asupra proiectului de hotărâre privind aprobarea Devizului General Actualizat Estimat al obiectivului de investiţii „Modernizare și extindere Stație de epurare oraș Boldești-Scăeni”


	Subsemnata Tudor Florina-Neli, secretar general al oraşului Boldeşti-Scăeni, analizând proiectul de hotărâre privind aprobarea Devizului General Actualizat Estimat al obiectivului de investiţii „Modernizare și extindere Stație de epurare oraș Boldești-Scăeni”, am  constatat următoarele:
Art. 10 alin. 4 din Hotărârea Guvernului  nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice prevede că devizul general întocmit la faza de proiectare studiu de fezabilitate în cazul obiectivului nou/mixt de investiţii şi, respectiv, la faza documentaţie de avizare a lucrărilor de intervenţii în cazul intervenţiei la construcţie existentă se actualizează prin grija beneficiarului investiţiei/investitorului, ori de câte ori este necesar.
Faţă de cele de mai sus şi în conformitate cu prevederile art. 243, alin. (1) lit.”b” din Codul administrativ, avizez favorabil acest proiect de hotărâre.


SECRETAR GENERAL,
TUDOR FLORINA-NELI


